       R O M Â N I A
                                              JUDEŢUL VRANCEA
                                             CONSILIUL LOCAL
                                           MUNICIPIUL FOCŞANI



H O T Ă R Â R E

privind împuternicirea Direcției de Dezvoltare Servicii Publice Focșani pentru a primi materialele lemnoase confiscate și abandonate 



         Consiliul local al municipiului Focşani, judeţul Vrancea, întrunit în şedinţă ordinară,  
          - analizând proiectul de hotărâre iniţiat de Primarul Municipiului Focşani  prin care se propune împuternicirea Direcției de Dezvoltare Servicii Publice Focșani pentru a primi materialele lemnoase confiscate și abandonate, raportul Serviciului juridic, contencios înregistrat la nr. 69258/25.09.2017 şi avizul favorabil al Comisiei de buget şi administraţie publică;
            - în conformitate cu prevederile art. 36 alin. (1) - (4) din Legea nr. 171/2010 privind stabilirea şi sancţionarea contravenţiilor silvice, cu modificările și completările ulterioare;;
      - în baza art. 36 alin. (1) şi în temeiul art. 45 alin. (1) din Legea  nr. 215/2001, privind administraţia publică locală, republicată, modificată şi completată,
	

                                              H O T Ă R Ă Ş T E  :

	                                     
          Art.1 Împuternicirea Direcției de Dezvoltare Servicii Publice Focșani pentru a primi materialele lemnoase confiscate și cele abandonate de la Direcția Silvică Vrancea – Ocolul Silvic Focșani a căror custodie o asigură, potrivit reglementărilor Legii nr. 171/2010, privind stabilirea şi sancţionarea contravenţiilor silvice, cu modificările și completările ulterioare.

	Art.2 Direcția de Dezvoltare Servicii Publice Focșani va dispune distribuirea materialului lemnos către instuțiile publice care urmează a beneficia de donație conform priorităților stabilite la art. 36 alin. (4) din Legea nr. 171/2010, cu modificările și completările ulterioare, respectiv unitățile de învățământ de pe raza municipiului Focșani, Serviciul Public ,,Creșe” din municipiul Focșani, cât și pentru nevoile proprii ale instituției împuternicite.

         
          	Art. 3 Instituțiile publice care urmează a beneficia de donație conform reglementărilor stabilite de Legea nr. 171/2010, cu modificările și completările ulterioare, vor încheia cu Direcția Silvică Vrancea – Ocolul Silvic Focșani act de donație a materialului lemnos cu o solicitare prealabilă.

           Art.4  Prezenta hotărâre va fi comunicată de către Serviciul administraţie publică locală, agricultură, birourilor, serviciilor, Direcției de Dezvoltare Servicii Publice Focșani, Direcției Silvice Vrancea – Ocolul Silvic Focșani şi Primarului Municipiului Focşani.




      PREŞEDINTE DE ŞEDINŢĂ,
             Iorga Marius Eusebiu  







                                                                                     Contrasemnează, 
                                                                               SECRETARUL MUNICIPIULUI
                                                                                             F O C Ş A N I ,
                                                                                Eduard Marian Corhană 

